***OBEC ŠÚROVCE***

*Obecný úrad v Šúrovciach, ul. Nová č. 5, 919 25 Šúrovce, IČO 00 313 068, DIČ 2021175717, tel. 033/5595767, email:surovce@post.sk*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***ZVEREJNENIE ZÁMERU***

***previesť majetok obce z dôvodu hodného osobitného zreteľa***

***1)*** *Obec Šúrovce so sídlom Nová ulica č. 5, 919 25 Šúrovce, v zmysle § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Šúrovciach č. 67/2017 zo dňa 25.10.2017 zverejňuje zámer previesť majetok obce z dôvodu hodného osobitného zreteľa, o ktorom rozhodne Obecné zastupiteľstvo v Šúrovciach trojpätinovou väčšinou všetkých poslancov.*

***2)*** *Predmetom prevodu – predaja je nehnuteľný majetok – časť pozemku o výmere 83 m2, vo vlastníctve Obce Šúrovce, k. ú. Veľké Šúrovce I, okres Trnava, vedeného na LV č. 1300, odčleneného geometrickým plánom č. 7/2006 zo dňa 01.04.2006 z pozemku konkrétne:*

*parcela registra C č. 254/1 o výmere 6758 m2,  druh – zastavené plochy a nádvoria, do bezpodielového spoluvlastníctva manželov v prospech Jozefa Richnáka, a manželky Veroniky Richnákovej, obidvaja bytom Hlavná č. 550/46, Šúrovce.*

***3)*** *Kúpna cena za predmet prevodu bola stanovená Uznesením Obecného zastupiteľstva v Šúrovciach č. 67/2017 zo dňa 25.10.2017 vo výške 3,32 Eur/m2.*

***4)*** *Dôvod hodný osobitného zreteľa je skutočnosť, že pozemok, ktorý Obec Šúrovce dlhodobo nevyužíva, bezprostredne susedí s nehnuteľnosťou  (pozemkom a rodinným domom) vo vlastníctve kupujúcich, ktorí majú záujem o pripojenie, scelenie a udržiavanie uvedeného pozemku, pričom predmet prevodu je aj v súčasnosti udržiavaný na náklady žiadateľov. Predajom pozemkov vznikne majetkovoprávne usporiadaný celok vo vlastníctve kupujúcich.*

***5)*** *Spôsob zverejnenia: internetová stránka obce* [*www.surovce.sk*](http://www.surovce.sk) *a úradná tabuľa obce*

***6)*** *Doba zverejnenia: od 26.10.2017 do 15.11.2017*

***7)*** *Návrh na schválenie prevodu, o ktorom obecné zastupiteľstvo rozhodne trojpätinovou väčšinou všetkých poslancov, bude predložený na zasadnutí obecného zastupiteľstva, ktoré sa bude konať 16.11.2017.*

*V Šúrovciach, dňa 26.10.2017*

 *Bc. Ing. Žaneta Gogolová*

 *starostka obce*